google/wiki40b huggingface dataset:
क्वान्टमी लब्धि

विकिरण से प्रेरित किसी प्रक्रम की क्वाण्टमी लब्धि ( quantum yield (Φ)) से तात्पर्य यह है कि एक फोटॉन के अवशोषित होने पर कितने गुना वह विशेष घटना घटित होती है। 
उदाहरण के लिए, किसी फोटोडीजनरेशन प्रक्रिया में, प्रकाश के अवशोषण के परिणामस्वरूप अणु विलगित होते हैं। इस प्रक्रम में विलगित अणुओं की संख्या को अवशोषित फोटॉनों की संख्या से भाग देने पर जो संख्या मिलती है वही इस अभिक्रिया की क्वान्टमी लब्धि है। यहाँ क्वान्टमी लब्धि का मान १ से कम होता है जिसका अर्थ है कि सभी अवशोषित फोटॉन अणुओं का फोटोडीजनरेशन नहीं कर पाते हैं।
बुराई की समस्या

(अंग्रेजीः Problem of evil) यह दर्शन की एक प्रसिद्ध समस्या है।
पॉस्सम

विवरण

पॉस्सम चार पाँव पर चलने वाले और अधिकतर वृक्षों पर रहने वाले प्राणी हैं। इनकी दुमें लम्बी और मोटी होती हैं। इनकी सबसे छोटी जाति 'नन्हा पिग्मी पॉस्सम' (Little Pygmy Possum) केवल ७ सेमी लम्बा और 10 ग्राम से भी कम वज़न वाला होता है। इसके विपरीत इनकी सबसे बड़ी जाति 'भालू कुसकुस' (Bear Cuscus) ७ किलो से भी ज़्यादा भार रख सकता है। पॉस्सम रात को सक्रीय होते हैं और शाकाहारी या सर्वाहारी होते हैं। कुछ पॉस्सम बहुत ही विशेष ख़ुराक रखते हैं। उदाहरण के लिए 'पहाड़ी पिग्मी पॉस्सम' (Mountain Pygmy Possum) केवल कीट खाता है जबकि 'शहदी पॉस्सम' (Honey Possum) शहद पर गुज़ारा करता है।
लाल मिट्टी

लाल मिट्टी (Red soil) लाल, पीली एवं चाकलेटी रंग की होती है। शुष्क और तर जलवायु में प्राचीन रवेदार और परिवर्तित चट्टानों की टूट-फूट से बनती है और यह मिट्टी पानी के संपर्क में आने से हल्की-हल्की पीली दिखती है इस मिट्टी में लोहा, ऐल्युमिनियम और चूना अधिक होता है। यह मिट्टी अत्यन्त रन्ध्रयुक्त होती है। इस मिट्टी में बाजरा की फसल अच्छी पैदा होती है, किन्तु गहरे लाल रंग की मिट्टी कपास, गेहूँ, दाल, मोटे अनाज, के लिए उपयुक्त है।
भारत में यह मिट्टी उत्तर प्रदेश के बुन्देलखण्ड से लेकर दक्षिण के प्रायद्वीप तक पायी जाती है। यह मध्यप्रदेश, छत्तीसगढ़, झारखण्ड, पश्चिमी बंगाल, मेघालय, नागालैण्ड, उत्तर प्रदेश, राजस्थान, तमिलनाडु तथा महाराष्ट्र में मिलती है। छत्तीसगढ़ में लाल-पीली मिट्टी को स्थानीय रूप से "मटासी मिट्टी" के नाम से जाना जाता है, इसका विस्तार राज्य के लगभग साठ प्रतिशत भूभाग पर है।
शैलीविज्ञान

भारत में शैलीविज्ञान

भारत में शैलीविज्ञान का अध्ययन आधुनिक युग की देन है। पाश्चात्य साहित्य में शैलीविज्ञान पर बहुत महत्वपूर्ण कार्य हो चुके हैं। साथ ही अनेकानेक ग्रंथ भी प्रकाशित हुए हैं, इन ग्रंथो में शैलीविज्ञान के स्वरूप को अत्यंत विस्तारपूर्वक समझाने का प्रयास किया है। भारतीय विद्वान इन्हीं ग्रंथों का अनुगमन कर शैलीविज्ञान के स्वरूप को समझने एवं समझाने का प्रयास कर रहे है। यही कारण है कि कुछ विद्वान शैलीविज्ञान को भाषाविज्ञान से जोड़ते हैं, कुछ साहित्य शास्त्र से तथा कुछ भाषाविज्ञान तथा साहित्यशास्त्र दोनो से। कुछ विद्वान इसे स्वतंत्र विषय के रूप में स्वीकार करते हैं और कुछ इसे प्रायोगिक भाषाविज्ञान का अंग मानते हैं।
जैसे भाषाविज्ञान के दो रूप हैं- सैद्धांतिक भाषाविज्ञान एवं प्रायोगिक भाषाविज्ञान; उसी प्रकार शैलीविज्ञान के भी दो रूप हैं - सैद्धांतिक शैलीविज्ञान एवं प्रयोगिक शैलीविज्ञान। सैद्धांतिक शैलीविज्ञान में शैली के सिद्धातों की वैज्ञानिक व्याख्या होती है और प्रयोगिक शैलीविज्ञान में सिद्धांत के आधार पर किसी ग्रंथ या ग्रंथकार की शैली का वर्गीकरण, विवेचन, तथा विश्लेषण किया जाता है।
विश्व ब्रेन ट्यूमर दिवस

जर्मन ब्रेन ट्यूमर एसोसिएशन द्वारा ब्रेन ट्यूमर के रोगियों की समस्याओं की ओर ध्यान केंद्रित करने के लिए तथा उनकी समस्याओं के समाधान के लिए 2000 ई. से यह दिवस मनाने की शुरुआत हुई। इस संगठन में कुल 15 देशों के प्रतिनिधियों ने मिलकर इस दिवस के आयोजन का निर्णय लिया।
JgAg.== संदर्भ एवं सहायक श्रोत ==
शेरपुर सदर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। जनसांख्यिकीक रूप से, यहाँ, इस्लाम के अनुयाई, आबादी के औसतन ९१% के करीब है। शेष जनसंख्या प्रमुखतः हिन्दू धर्म की अनुयाई है। यह मयख्यातः एक ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

शेरपुर सदर उपजिला बांग्लादेश के उत्तरी सीमा से सटे, म़यमनसिंह विभाग के शेरपुर जिले में स्थित है।
मूँगा (जीव)

मूँगे का शरीर

समुद्रों के किनारों पर बसने वाले मनुष्य हज़ारों साल से मूँगे से परिचित हैं और उन्होंने देखा है के कैसे मूँगे के रीफ़ बिलकुल पौधों की तरह धीरे-धीरे बढ़ते और फैलते हैं। लेकिन रीफ़ों के अन्दर का हर जीव इतना छोटा होता है के वह देखा नहीं जा सकता। इसलिए हमेशा से लोग समझते आए हैं के मूंगा एक तरह का सख़्त समुद्री पौधा है। अठारवी सदी में विलियम हरशॅल ने पहली दफ़ा मूँगे को सूक्ष्मबीन (माइक्रोस्कोप) में देखा और उसकी कोशिकाओं (सॅलों) का रूप-रंग बिलकुल जानवरों की कोशिकाओं जैसा पाया। उन्होंने ने यह भी देखा की जो मूँगे के रीफ़ का हिस्सा सिर्फ आँख के देखने में एक ही सख़्त पौधे की एक टहनी लगती है, वास्तव में सैंकड़ों-हज़ारों नन्हे जीवों का समूह है।
एक मूँगे के जीव चंद मिलीमीटर बड़ा ही होता है। उसकी एक पतली ख़ाल होती है जिसके अन्दर उसका अवलेह (जॅली) जैसा मास होता है। इस अवलेही मास को "मिसोग्लिआ" कहते हैं। मूँगे का एक मुंह होता है जिसके इर्द-गिर्द नन्हे उँगलियों-जैसे स्पर्शक (टॅन्टॅकल्स) पानी में झूलते रहते हैं। जब भी कोई नन्हा प्राणी या खाने का टुकड़ा इनके नज़दीक आता है, यह उसे पकड़कर मुंह में धकेल देते हैं जहां से वह मूँगे के पेट में चला जाता है। जब यह खाना हज़म हो जाता है, तो जो भी न हज़म होने वाला हिस्सा है, वह इसी मुंह से बाहर पानी के प्रवाह में थूक दिया जाता है।
तृतीय लोक सभा

(1962/02/04 - 1967/03/03)

वक्ता

सरदार हुकम सिंह (1962/04/17 - 1967/03/16)

उपाध्यक्ष

श्री एस. वी. कृष्णमूर्ति राव (1962/04/23 - 1967/03/03)

सचिव

श्री एम. एन कौल (1947/07/27 - 1964/09/01)
श्री एस एल Shakdher (1964/09/02 - 1977/06/1)
मिडनाइट्स चिल्ड्रेन

मिडनाइट्स चिल्ड्रेन (अंग्रेज़ी: Midnight's Children) (१९८१) में प्रकाशित सलमान रश्दी के द्वारा लिखा गया एक उपन्यास है। इस उपन्यास का शिल्प जादुई यथार्थवाद पर आधारित है।

सारांश

'मिडनाइट्स चिल्ड्रेन' स्वतंत्रता के बाद की घटनाओं पर आधारित है। इस कहानी का नायक और मुख्य चरित्र सलीम सिनाई है। सलीम सिनाई का जन्म १५ अगस्त १९४७, रात के 12 बजे हुआ था। इसी वजह से सलीम का जन्म टेलीपैथिक शक्तियों के साथ हुआ था।
 कहानी की शुरुआत सलीम के दादाजी से होती है। यह किताब तीन हिसों में बँटी हुई है। सलीम का जन्म १५ अगस्त १९४७ के ठीक आधी रात पर हुआ था। उसे बाद में पते चलता है की जिन- जिन बच्चों का जन्म उस दिन हुआ था, उनके पास भी असाधारण शक्तियां थीं। उनमें से शिव और पार्वती कहानी में प्रमुख भूमिका निभाते हैं। अपनी टेलीपैथिक शक्तियों का इस्तेमाल करके सलीम उन बच्चो से संपर्क करके एक सभा (मिडनाइट चिल्ड्रेन्स कांफ्रेंस) स्थापित करता है जिसमें विभिन्न विषयों पर चर्चा होती है। 
 इस दौरान सलीम का परिवार कई समस्याओं से जूझता है। भारत और साथ के देशों के बीच लड़ाइयाँ भी चल रही होती हैं। बाद में सलीम इंदिरा गाँधी की घोषित की हुई "इमरजेंसी" (Emergency) और संजय गाँधी के "जुम्मा मस्जिद विवाद" में फँस जाता है। इस कारण उसे जेल भी होती है।
"इमरजेंसी" के बाद सलीम और बाकी लोग अपनी-अपनी शक्तियां खो देते हैं। शक्तियां खोने के बाद सलीम अपनी और अपने देश की कहानी अपने बेटे के लिए लिखता है, जिसे अपने पिता से वही असाधारण शक्तियां मिलती हैं।
१६०५ ईसा पूर्व

१६०५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६०५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रुम्मन रईस

रुम्मन रईस एक पाकिस्तानी क्रिकेट खिलाड़ी है जो पाकिस्तान की अंतर्राष्ट्रीय क्रिकेट टीम के लिए खेलते हैं। रुम्मन रईस पाकिस्तान टीम के लिए २०१७ से खेलते आ रहे हैं। रुम्मन रईस पाकिस्तान के लिए एक दिवसीय अंतर्राष्ट्रीय क्रिकेट मैच खेलते हैं।
फ़िलिपीन गर्त

फ़िलिपीन गर्त (Philippine Trench), जो कभी-कभी मिन्दनाओ गर्त (Mindanao Trench) भी कहलाता है, पश्चिमी प्रशांत महासागर के फ़िलिपीन सागर भाग में स्थित एक १,३२० किमी तक चलने वाला एक महासागरीय गर्त है। इस गर्त की चौड़ाई लगभग ३० कि॰मी॰ है और इसका सबसे गहरा बिन्दु (जो गालाथेआ गहराई कहलाता है) समुद्रतल से लगभग १०,५४० मीटर (३४,५८० फ़ुट) नीचे है। यह पृथ्वी का तीसरा सबसे निचला स्थान है।

विवरण

फ़िलिपीन गर्त फ़िलिपीन्ज़ के लूज़ोन द्वीप से पूर्व में आरम्भ होकर दक्षिणपूर्वी दिशा में चलकर इण्डोनेशिया के मालुकू द्वीपसमूह के उत्तरी भाग में हालमाहेरा द्वीप के पास तक चलता है। इस गर्त के उत्तर में पूर्व लूज़ोन गर्त (East Luzon Trench) है और इन दोनों गर्तों के बीच फ़िलिपीन सागर प्लेट के ऊपर स्थित बेनहैम पठार आता है। फ़िलिपीन गर्त दो भौगोलिक तख़्तों के आपसी टकराव में बनने वाले निम्नस्खलन क्षेत्र का नतीजा है।
भूजपूर थाना

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध  जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

भूजपूर उपजिला बांग्लादेश के दक्षिण-पूर्वी भाग में, चट्टग्राम विभाग के  चट्टग्राम जिले  में स्थित है। यहाँ से स्थित निकटतम् बड़ा नगर चट्टग्राम  यानी चटगाँव है।
भारत में साक्षरता

तुलनात्मक साक्षरता आँकड़े

भारत में 6-14 साल के आयु वर्ग के प्रत्येक बालक और बालिका को स्कूल में मुफ़्त शिक्षा का अधिकार है। यहाँ पर 40%से अधिक बालिकायें 10 वीं कक्षा के उपरांत स्कूल त्याग देती है।
शलभासन

शलभ टिड़डी को कहते है। पेट के बल लेटकर दोनो हाथो की अँगुलियो को मुट्ठी बान्ध कर कमर के पास लगावे, तत्पश्चात धीरे धीरे पूरक करके छाती तथा सिर जमीन मे लगाये हुए हाथो के बल एक पैर को यथाशक्ति एक-डेढ हाथ की ऊचाई पर ले जा कर ठहराऐ रहे, जब शवास निकलना चाहे तब धीरे धीरे पैर को जमीन पर रख कर शनै शने रेचक करे। इसी प्रकार दूसरे पैर को उठावे, फिर दोनो पैरो को उठावे।
लाभ : जन्घा, पेट, बाहु आदि भागो को लाभ पहुन्चता है। पेट की आँते मजबूत होती है। सब प्रकार के उदर विकार दूर होते है।
सामान्य ज्ञान

सामान्य ज्ञान विभिन्न मनोवैज्ञानिकों द्वारा परिभाषित किया गया है, जिसके अनुसार सांस्कृतिक दृष्टि से महत्वपूर्ण ज्ञान जो गैर विशेषज्ञ मीडिया की एक श्रृंखला द्वारा आता है समान्य ज्ञान होता है।
विभिन्न शब्दकोशों के अनुसार वो "ज्ञान जो सभी के लिए उपलब्ध है" वो सामान्य ज्ञान है। सामान्य ज्ञान में इसलिए एक विस्तृत श्रृंखला के ज्ञान विषय शामिल होते हैं। एक अध्ययन के अनुसार 18 विभिन्न क्षेत्र सामान्य ज्ञान की परिभाषा को पूर्ण करने के लिए आवश्यक हैं: विज्ञान का इतिहास, राजनीति, खेल, इतिहास, शास्त्रीय संगीत, कला, साहित्य, सामान्य विज्ञान, भूगोल, पाकशास्त्र, चिकित्सा, खेल, खोज और अन्वेषण, जीव विज्ञान, फिल्म, फैशन, वित्त और लोकप्रिय संगीत। शोधकर्ताओं ने स्वीकार किया है कि सामान्य ज्ञान के अन्य क्षेत्र भी मौजूद हो सकते हैं।j
वसीम तरड़

प्राथमिक जानकारी

वह गुजरांवाला में पैदा हुए। इस्लामिया कॉलेज गुजरांवाला से शिक्षा पाई।उन्होंने बहुत कम समय में अपने स्तंभ के माध्यम से बड़ी संख्या में प्रशंसक पैदा किए। वह मानवाधिकार में विश्वास करते हैं और आतंकवाद विरोधी और खुले विचारों के मालिक माने जाते हैं।

हत्या की धमकीयाँ

तारड़ को कई बार अपनी आतंकवादी विरोधी राय के कारण आतंकवादी संगठमयों की धमकीयों का सामना करना पड़ा है। उन्हें लश्करे-झंगवी और थरिक तालिबान पाकिस्तान द्वारा कई बार हत्या की धमकियां मिल चुकी हैं।
यौगिक आँख

यौगिक आँख (compound eye) कीटों और क्रस्टेशिया जैसे सन्धिपादों (ऑर्थ्रोपोडों) में दृश्य बोध का एक शारीरिक अंग होता है। इसमें ओमाटिडिया (ommatidia) कहलाने वाली हज़ारों प्रकाश के रंग व चमक का बोध करने वाली अलग इकाईयाँ होती हैं, जिनमें प्रत्येक में अलग कोर्निया (स्वच्छमण्डल), लेंस और प्रकाश संवेदक कोशिकाएँ होती हैं। किसी सन्धिपाद द्वारा देखी जाने वाली छवियाँ इन हज़ारों ओमाटिडिया द्वारा एकत्रित जानकारी को सम्मिश्रित कर के बनती हैं। मानवों व अन्य प्राणियों की आँख की तुलना में यौगिक आँख का छवि विभेदन कमज़ोर होता है लेकिन उसका दृष्टिकोण विस्तार, तेज़ हिलावट को भाँपने की क्षमता और कभी-कभी प्रकाश में ध्रुवण (पोलराइज़ेशन) भाँपने की क्षमता अधिक होती है।
सब्बम हरि

सब्बम हरि भारतीय राष्ट्रीय कांग्रेस से संबंधित भारतीय राजनीतिज्ञ हैं। वे २००९ में हुए आमचुनाव में आंध्र प्रदेश के [[]] चुनाव क्षेत्र से १५ वीं लोकसभा के लिए सदस्य निर्वाचित हुए हैं।
जयपुर पिंक पैंथर्स

[[file:pkl1.jpg|thumb|pkl]]
'''जयपुर पिंक पैंथर्स''' प्रो कबड्डी की एक टीम है।यह प्रो कबड्डी लीग सीजन 1 की विजेता टीम है। इस टीम के मालिक अभिषेक बच्चन  है।
वैराग्यशतकम्

वैराग्यशतकम् भर्तृहरि के तीन प्रसिद्ध शतकों (शतकत्रय) में से एक है। इसमें वैराग्य सम्बन्धी सौ श्लोक हैं। शतकत्रय में अन्य दो हैं- शृंगारशतकम् व नीतिशतकम्।
रामसे बोल्टन

रामसे बोल्टन जॉर्ज आर आर मार्टिन द्वारा रचित काल्पनिक चरित्र थे। इनका दर्शन गेम ऑफ़ थ्रोन्स में किया जा सकता है। इन्हें धारावाहिक का सच्चा महानायक एवं सर्वश्रेष्ठ पात्र माना गया है।
श्रीमान रामसे एक सामन्त की अवैध संतान थे। इस कारण बचपन से ही ये जनता के उपहास के पात्र बन गए। परंतु अपनी क्षमता एवं योग्यता के बल पर इन्होंने ड्रेडफोर्ट किले पर अपना अधिकार जमाया। इसके पश्चात श्रीमान रामसे ने उपहास करने वालों से प्रतिशोध लेना प्रारम्भ कर दिया। सर्वप्रथम उन्होंने एक अन्य राजपुत्र थियौन ग्रेयजोय को पराजय कर विंटरफेल किले पर आधिपत्य जमा लिया। कुछ समय पश्चात स्वयंभू सम्राट स्थानीश भारतीयन ने एक विशाल सेना के साथ विंटरफेल पर आक्रमण कर दिया। वीर रामसे ने केवल बीस सैनकों की टोली का नेतृत्व करते हुए आक्रमणकारियों का अन्न भंडार ध्वस्त कर दिया। एक दुष्ट तांत्रिक महिला ने स्थानीश को सुझाव दिया कि वीर रामसे को पराजय करने के लिए उसे अपने बेटी का बलिदान करना होगा। तांत्रिक के झांसे में आकर स्थानीश ने अपने फूल सी निरपराध कन्या को एक यज्ञ संस्कार में जीवित जला दिया। जब वीर रामसे ने यह सुना, तो उन्होंने स्थानीश सबक सिखाने की ठान ली। एक विशाल घुड़सवार सेना की सहायता से उन्होंने शत्रु की सेना को पराजय कर दिया। दुर्भाग्यवश वीर रामसे का रामराज्य अधिक समय तक नहीं टिका। अगले ही वर्ष जॉन स्नो की म्लेच्छ सेना ने विंटरफेल पर आक्रमण कर दिया। बड़ी ही क्रूरता से जॉन स्नो की बहन सांसा स्टार्क ने वीर रामसे को कुत्तों से काट-काट कर मरवा दिया। इस प्रकार इस महापुरुष का दुखद अंत हुआ।
आवृत्ति वितरण

सांख्यिकी में, आवृत्ति वितरण एक तालिका होती हैं, जो किसी नमूने में विभिन्न परिणामों की आवृत्ति को दर्शाती हैं। तालिका की प्रत्येक प्रविष्टि में किसी विशेष समूह या अंतराल के भीतर के मूल्यों की आवृत्ति या घटनाओं की गिनती शामिल होती हैं, और इस प्रकार, यह तालिका नमूने में मूल्यों के वितरण को सारांशित करती हैं।
कृष्णागिरी बांध

यह बांध कृष्णागिरी से सात किलोमीटर की दूरी पर स्थित है। यह बांध धर्मपुरी और कृष्णागिरी के मध्य स्थित है। कृष्णागिरी बांध एक हजार एकड़ की भूमि पर बना हुआ है। यह बांध प्रसिद्ध पयर्टन स्थल के रूप में भी जाना जाता है। इस बांध का निर्माण वर्ष 1955-57 में किया गया था। कृष्णागिरी बांध के सामने खूबसूरत फूलों का बगीचा भी है।
त्र्यम्बक शर्मा

त्र्यम्बक शर्मा (५ सितम्बर १९७०) भारत के युवा कार्टूनिस्ट हैं। उन्हें विशेष रूप से कार्टून आधारित एकमात्र मासिक पत्रिका कार्टून वाच के संस्थापक के रूप में जाना जाता है। शंकर्स वीकली के बाद भारत में कार्टून पत्रिका प्रारंभ करने वाले त्र्यम्बक शर्मा का जन्म छत्तीसगढ़ में और शिक्षा दुर्ग-भिलाई और रायपुर में हुई। भिलाई के कल्याण महाविद्यालय से विज्ञान में स्नातक होने के बाद त्र्यम्बक ने रायपुर से पत्रकारिता में स्नातक डिग्री प्राप्त की। कार्टून वाच पत्रिका के प्रकाशन के चलते वे सपरिवार रायपुर में ही बस गए।
 उन्होंने तीन वर्ष रायपुर के सुप्रसिद्ध अंग्रेज़ी दैनिक़ द हितवाद मे तथा एक वर्ष हिंदी दैनिक देशबंधु में मे बतौर संवाददाता कार्य भी किया।
रायपुर में दैनिक नवभारत में काम करते हुए उन्होंने १९९१ में दैनिक कार्टून बनाना प्रारंभ किया। १९९२ से उनके कार्टून दैनिक भास्कर के रायपुर संस्करण में प्रथम पृष्ठ पर प्रकाशित होना प्रारंभ हुए। १९९६ में उन्होंने दैनिक भास्कर की नौकरी छोड़कर मासिक पत्रिका कार्टून वाच का प्रकाशन रायपुर से आरम्भ किया। कार्टून वाच राजनीतिक और सामाजिक कार्टूनों पर आधारित भारत की एक मात्र हिंदी कार्टून मासिक पत्रिका है। यह पत्रिका जहाँ पुराने कार्टूनिस्टों के कार्टूनों का पुनः प्रकाशन करती है वहीं नए कार्टूनिस्टों की प्रतिभा को सामने लाने का लिए भी मंच प्रदान करती है। देश-विदेश में अपनी प्रदर्शनियाँ करने वाले त्र्यंबक रायपुर में एक कार्टून संग्रहालय बनाने में लगे हैं।

पुरस्कार व सम्मान

अनेक सम्मानो व पुरस्कारों से अलंकृत त्र्यंबक को वर्ष २००८ में उन्हें जेसीआई द्वारा राष्ट्रीय पुरस्कार 'टेन आउटस्टेंडिंग यंग इंडियन अवार्ड' (टॉय) पांडिचेरी में प्रदान किया गया। उनकी कार्टून पत्रिका बे वाच को लिम्का बुक ऑफ वर्ल्ड रेकार्ड्स में शामिल किया गया है। यह देश की एक मात्र मासिक कार्टून पत्रिका है जो हिंदी और अँग्रेजी दोनो भाषाओं में प्रकाशित होती है।
२०८० ईसा पूर्व

२०८० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०८० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कलिफ्लावर मोजेक वाइरस

कलिफ्लावर मोजेक वाइरस एक विषाणु है।
पावर ग्रिड कारपोरेशन ऑफ इंडिया लिमिटेड

पावर ग्रिड कारपोरेशन ऑफ इंडिया लिमिटेड (या, पावरग्रिड) भारत की सार्वजनिक क्षेत्र का उपक्रम है। यह भारत की केंद्रीय पारेषण (ट्रांसमिशन) उपयोगिता है। यह संपूर्ण अंतर-राज्‍य पारेषण प्रणाली की आयोजना, समन्‍वयन, पर्यवेक्षण तथा नियंत्रण के अधिदेश के साथ विद्युत पारेषण व्‍यवसाय में लगा हुआ है।

परिचय

जुलाई, 2009 की स्‍थिति के अनुसार, पावरग्रिड के स्‍वामित्‍वाधीन तथा प्रचालनाधीन 800/765 केवी, 400 केवी, 220 केवी तथा 132 केवी ईएचवीएसी तथा + 500 केवी एचवीडीसी स्‍तरों पर लगभग 71,600 सर्किट किलोमीटर पारेषण लाइनें तथा लगभग 81,20 एमवीए की रूपांतरण क्षमता वले 122 उप-केंद्र हैं। देश की लंबाई और चौड़ाई में फैला यह विशालकाय पारेषण नेटवर्क वैश्‍विक स्‍तरीय आधुनिकतम प्रचालन एवं अनुरक्षण तकनीकों के नियोजन के जरिए 99 प्रतिशत से अधिक की उपलब्‍धता पर सतत् रूप से अनुरक्षित है। देश में उत्‍पादित कुल विद्युत के लगभग 45 प्रतिशत का चक्रण इस पारेषण नेटवर्क के जरिए किया जाता है। पारेषण तथा विद्युत क्षेत्र के समग्र विकास में पावरग्रिड की भूमिका को स्‍वीकारते हुए, भारत सरकार ने मई, 2008 में पावरग्रिड को मई, 2008 में नवरत्‍न कंपनी का दर्जा प्रदान किया है जो किसी सरकारी क्षेत्रक उद्यम के लिए एक सर्वोत्तम सम्‍मान है। राष्‍ट्रीय स्‍तर पर समग्र समन्‍वयन के लिए, पावरग्रिड ने कोलकाता में बैकअप सहित दिल्‍ली में राष्‍ट्रीय भार प्रेषण केंद्र (एनएलडीसी) को क्रियान्‍वित किया है जिसे फरवरी, 2009 में कमीशन किया गया है। एनएलडीसी राष्‍ट्रीय विद्युत प्रणाली का एकीकृत प्रचालन सुनिश्‍चित करने के लिए शीर्षस्‍थ निकाय होगा। पावरग्रिड की उपलब्‍धियों की निरंतर भारत सरकार तथा विभिन्‍न अन्‍य अभिकरणों से पुरस्‍कारों के अर्थ में प्रशंसा की गई है। कंपनी को हाल ही में वर्ष 2007-08 के लिए प्रणाली उपलब्‍धता हेतु पारेषण क्षेत्रक के क्षेत्र में उत्‍कृष्‍ट प्रशंसनीय निष्‍पादन के लिए तथा परियोजना की समयपूर्व पूर्णता के लिए तीन राष्‍ट्रीय पुरस्‍कार, अखिल भारत नियोक्‍ता औद्योगिक संबंध संगठन पुरस्‍कार 2007-08 तथा "विद्युत पारेषण में उत्‍कृष्‍टता" के लिए आईईईएमए विद्युत पुरस्‍कार 2009 प्राप्‍त हुए हैं। इसके अतिरिक्‍त, पावरगिड को "विश्‍व में सबसे बड़ी पारेषण उपयोगिताओं में से एक" होने के लिए दलाल स्‍ट्रीट ग्रुप ऑफ पब्‍लिकेशन्‍स द्वारा "दि फर्स्‍ट डीएसआईजे पीएसयू अवार्ड 2009" प्रदान किया गया है।
इचिरो सुजुकी

इचिरो सुजुकी (जापानी: 铃木 一 朗, すずき いちろう) एक जापानी बेसबॉल खिलाड़ी हैं जो कि सिएटल मेरिन्र्स के लिए खेलते हैं। यह मेजर लीग में सबसे सफल जापानी बेसबॉल खिलाड़ी हैं। अमेरिका में इन्हे साइलेंट समुराई (मौन समुराई) के रूप में जाना जाता है।
झुंड व्यवहार

झुंड व्यवहार (swarm behaviour) एक जैसे आकार के जीवों, विषेशकर प्राणियों, के ऐसे सामूहिक व्यवहार को कहते हैं जहाँ वे एकत्रित होकर एक ही स्थान पर व्य्वस्थित रूप से हिलें या किसी व्यवस्थित रूप से तालमेल बनाकर एक स्थान से दूसरे स्थान जाएँ। यह व्यवहार कीटों, पक्षियों व मछलियों में बहुत देखा जाता है, जो घने झुंड बनाकर एक साथ चलते हैं। इनके अलावा हिरणों, गायों व अन्य बड़े प्राणियों में भी झुंड व्यवहार देखा जा सकता है।
पेंच

विनिर्माण

पेंच निर्माण के तीन चरण हैं- शीर्ष निर्माण, चूड़ी बेल्लन एवं विलेपन | साधारणतया, पेंचों का निर्माण तार से किया जाता है। तारों की आपूर्ति बड़ी कुंडली या बड़े पेंचों के लिए गोल बिलेट के रूप में की जाती है। तार या छड को बनाये जाने वाले पेंच के प्रकार के हिसाब से काटा जाता है। अतप्त कर्मण प्रक्रिया द्वारा पेंच के शीर्ष का निर्माण किया जाता है। यन्त्र में प्रयोग किये गए ठप्पे के आकारानुसार पेंच के शीर्ष के लक्षण तय होते हैं। अधिकतर पेंचों में चूडियों का निर्माण चूड़ी बेल्लन द्वारा किया जाता है। इसके बाद, पेंचों को संक्षारण से बचने हेतु उष्ण निमज्जन गैलवानीकरण(जस्तीकरण) एवं कृष्णकरण जैसी प्रकिया द्वारा विलेपन किया जाता है।
सांता अग्वेदा का महल

सांता अग्वेदा का महल (अरबी रूप में: सेंत अगाइज़) फ़ेरीज़ (Ferreries) नगर पालिका मिनोरका. (Minorca) के निकट स्थित है। यह एक लम्बी पठार के ऊपर स्थित है। इस पठार का नाम सांता अग्वेदा है। यह समन्दर के स्तर से 264 मीटर ऊपर है। यह इस टापू में तीसरा सबसे बड़ा पड़ाव है। इससे बड़े पड़ाव मॉनते तोरो (Monte Toro) (358 मीटर की लम्बाई के साथ) और सेकलूसा (S'Esclusa) (275 मीटर की ऊँचाई के साथ हैँ।

ईतिहास

सांता अग्वेदा का महल एक से अधिक बार का निर्माण किया गया था। इसे प्राचीन रोमन के मिनोरका (Minorca) का हिस्सा था। अरबों ने अपना प्रभुत्व यहाँ स्थापित किया था तब कोर्दोबा के खलीफा ने. इसके निर्माण का आदेश दिया था। इस समय की सटीक तिथि ज्ञात नहीं है, लेकिन यह 1232 से पहले था यह निश्चित है। यह महल बचाव का कारण बना जब आरागोन के अन्फ़ोन्सो तृतीय ने हमला किया था। बाद के समय में राजा के भतीजे पीटर ने इसे 1343 में बरबाद कर दिया था।
सांता अग्वेदा का महल (2006) में तबाह हो चुका है। स्थानीय सरकार द्वारा एक परियोजना है जिसे Plan Especial de Protección de Santa Àgueda (PEP) (2004)" का नाम दिया गया है। इसका लक्ष्य इस महल का पुनर्निमाण है।
विश्व डोपिंग विरोधी संस्था

विश्व डोपिंग विरोधी संस्था (अंग्रेज़ी:वर्ल्ड एंटी डोपिंग एजेंसी, फ्रेंच:Agence mondiale antidopage, वाडा) अंतरराष्ट्रीय खेलों में ड्रग्स के बढ़ते चलन को रोकने के लिए बनाई गयी एक विश्वस्तरीय स्वतंत्र संस्था है। अंतरराष्ट्रीय ओलंपिक समिति द्वारा वाडा की स्थापना १० नवंबर, १९९९ को स्विट्जरलैंड के लुसेन शहर में की गई थी। वर्तमान में वाडा का मुख्यालय कनाडा के मॉन्ट्रियल शहर में है। वाडा के वर्तमान अध्यक्ष ऑस्ट्रेलिया के पूर्व वित्तमंत्री जॉन फाहे हैं। यह संस्था विश्व भर में वैज्ञानिक शोध, एंटीडोपिंग के विकास की क्षमता में वृद्धि और दुनिया भर में वर्ल्ड एंटी डोपिंग कोड पर अपनी निगाह रखती है। वाडा हर साल प्रतिबंधित दवाओं की सूची जारी करता है, जिनके विश्व के तमाम देशों में खेलों के दौरान प्रयोग पर रोक होती है। पहली जांच में ही दोषी पाये जाने पर खिलाड़ी पर वाडा सभी खेल प्रतियोगिता में दो वर्षो तक भाग लेने पर प्रतिबंध लगा सकता है। हाल के वर्षो में वाडा खेलों में ड्रग्स के बढ़ते इस्तेमाल को लेकर काफी सक्रिय है।
वर्ल्ड एंटी डोपिंग कोड का अनुपालन पहली बार २००४ के एथेंस ओलंपिक में किया गया था। विश्व के लगभग ६०० खेल संस्थाओं ने ड्रग्स से जुड़ी संहिता को स्वीकार किया है। अभी दुनिया में वाडा से मान्यता प्राप्त ३५ प्रयोगशालाएं हैं, जहां ड्रग्स लेने वाले के नमूनों की जांच और इसे रोकने के लिए अनुसंधान होते हैं। दिल्ली में भी वाडा से मान्यता प्राप्त एक प्रयोगशाला है। यह विश्व की ३४वां प्रयोगशाला है। वाडा के १जनवरी, २००९ से लागू नए नियम ने कई बार विवाद को भी जन्म दिया है। इसके सख्त नियमों पर विश्व के कई बड़े खिलाड़ियों ने सवाल भी उठाए हैं। हाल में वाडा का नया नियम, जिसमें कहा गया है कि मैच के आलावा अन्य समय में डोप टेस्ट के लिए खिलाड़ियों को ये बताना पड़ेगा कि वे कहां हैं, काफी विवाद में है।
दमोह विधानसभा निर्वाचन क्षेत्र

See Also

दमोह
बोल्टमैन का समीकरण

गैस के सभी अणुओ के चलने की गति समान नही होती है तथा इनकी गतिज ऊर्जा में भी अंतर होता है| प्रायिकता सिद्धांत के आधार पर मैक्सवेल ने देखा कि आणविक गतियों का मान लगभग शून्य से लेकर काफी अधिक तक है| गणितानुसार, आणविक गतियों का distribution निम्न सम्बन्ध द्वारा प्रदर्शित किया है!

        dnc/n=4π(M/2πRT) 3/2 e-Mc²/2RTc2dc
do से भाग देने पर, 

    1/n .dnc/dc=4π(M/2πRT) 3/2.e– Mc²/2RT.c²
उपयुक्त समीकरण मैक्सवेल का आणविक वेगों का वितरण नियम का गणितीय रूप है मैक्सवेल नियम में वोल्ट्मान के योगदान के कारण इसे मैक्सवेल वोल्ट्मान वितरण नियम भी कहते हैं!